تالیف قلوب

تالیف قلوب  فقہاء کے نزدیک تالیفِ قلوب سے مراد ہے:
کسی کے دل کو احسان اور محبت کے ذریعے مائل کرنا ہے ۔ 
 لغوی معنی 
تالیف کے معنی ہیں مختلف چیزوں کو اس طرح جمع کرنا کہ ان پر ایک ہی نام بولا جا سکے۔
اور قلب (دل) کو یہ نام اس کی کثرتِ تغیر و تبدل (یعنی بار بار بدلنے) کی وجہ سے دیا گیا ہے۔ دل سے ان تمام باطنی معانی کا اظہار کیا جاتا ہے جو روح، علم اور شجاعت جیسے اوصاف سے متعلق ہوں۔

لفظی طور پر المؤلفة، "مؤلف" (اسم مفعول) کی جمع ہے، جو "الألفة" سے ماخوذ ہے۔
عرب کہتے ہیں: ألفت بينهم تأليفاً یعنی میں نے ان کے درمیان تالیف پیدا کی یعنی ان کو تفرقے کے بعد جمع کر دیا۔
پس تالیف القلوب سے مراد ہے: دلوں کو احسان اور محبت کے ذریعے مائل کرنا۔
اصطلاحی معنی:
فقہی اصطلاح میں المؤلفة قلوبهم وہ لوگ ہیں جن کے دلوں کو اسلام کی طرف مائل کرنے کے لیے یا اسلام پر ثابت رکھنے کے لیے یا ان کے شر سے مسلمانوں کو محفوظ رکھنے کے لیے یا انھیں دشمن کے خلاف مددگار بنانے کے لیے مال دیا جائے۔فصل: حكمة تأليف القلوب|نداء الإيمان  
 نبی ﷺ کے عہد میں مؤلفة القلوب 
مؤلفة القلوب ایک اسلامی اصطلاح ہے۔ یہ وہ لوگ تھے جو اسلام میں داخل تو ہو گئے تھے، مگر ایمان ابھی ان کے دلوں میں پوری طرح راسخ نہیں ہوا تھا اور ان کی قوم یا قبیلے میں اثر و رسوخ تھا۔
ان میں ابو سفیان بن حرب اور یعلى بن امیہ جیسے افراد شامل تھے۔ نبی ﷺ انھیں زکوٰۃ میں سے حصہ دیتے تھے تاکہ ان کے دلوں میں اسلام کی محبت پیدا ہو اور ان کے اثر و رسوخ سے اسلام کو تقویت ملے۔

اللہ تعالیٰ نے قرآن میں فرمایا:
﴿إِنَّمَا الصَّدَقَاتُ لِلْفُقَرَاءِ وَالْمَسَاكِينِ وَالْعَامِلِينَ عَلَيْهَا وَالْمُؤَلَّفَةِ قُلُوبُهُمْ وَفِي الرِّقَابِ وَالْغَارِمِينَ وَفِي سَبِيلِ اللَّهِ وَابْنِ السَّبِيلِ فَرِيضَةً مِنَ اللَّهِ وَاللَّهُ عَلِيمٌ حَكِيمٌ﴾
(التوبة: 60)
اس آیت میں مؤلفة القلوب کو ان آٹھ طبقات میں شامل کیا گیا ہے جنہیں زکوٰۃ دی جا سکتی ہے۔
یہ وہ لوگ تھے جنہیں اسلام کی مصلحت کے پیشِ نظر دیا جاتا تھا تاکہ وہ اسلام کے خلاف بغاوت نہ کریں اور اس کے دشمنوں کی مدد نہ کریں۔ ان کا اسلام ظاہری تھا، اس وقت جب اسلام غالب آ چکا تھا اور ان کے پاس اس کے سوا کوئی چارہ نہ رہا کہ وہ اسے قبول کریں۔

جب اسلام مضبوط ہو گیا، اس کی شوکت بڑھ گئی، تو عمر بن الخطاب نے محسوس کیا کہ اب ان لوگوں کی ضرورت باقی نہیں رہی۔
انھوں نے فرمایا کہ یہ لوگ اس وقت تک زکوٰۃ کے مستحق تھے جب اسلام کمزور تھا،

یہ عمرؓ کی فقہی بصیرت تھی کہ انھوں نے زکوٰۃ کے مقصد کو سمجھا یعنی اسلام کی مصلحت اور جب وہ مصلحت ختم ہو گئی، تو انھوں نے اس مصرف کو باقی طبقات میں تقسیم کر دیا۔
 تقسیم 
المؤلفة قلوبهم دو قسم کے ہوتے ہیں:
 1. کافر:
جس سے امید ہو کہ مال دینے سے وہ اسلام قبول کر لے گا یا
جس کا شر مال دینے سے ٹل جائے۔
 2. مسلمان:
جو اپنے قبیلے یا علاقے میں اثر و رسوخ رکھتا ہو اور
جسے مال دینے سے اسلام کو فائدہ پہنچنے کی امید ہو، جیسے:
اس کے اچھے اسلام سے دوسروں کی ہدایت کی امید ہو یا وہ دوسروں کو زکوٰۃ دینے پر آمادہ کرے یا دشمن کے مقابلے میں مسلمانوں کی مدد کرے یا اس کا شر اسی صورت میں روکا جا سکے۔

 حوالہ جات 

زمرہ:قرآنی اصطلاحات